Naucoria escharioides

Naucoria escharioides Strophariaceae familiako onddo espezie bat da.

Sinonimoak: Agaricus melinoides, Alnicola escharioides, Alnicola melinoides, Neucoria melinoides, Naucoria escharoides.

 Deskribapena 
Kapela: 30 mm arteko diametrokoa, hasieran ganbila, gero zapala, eta titi txiki baxu bat izan dezake; ertza mehea, zorrotza, helduaroan krenulatua; kapelaren gainazala leuna, matea, higrofanoa ez, feltro fin batekin edo ezkatatsua, hori-ezti kolorekoa, hori-okrea, zurbilagoa eguraldi lehorrean.

Orriak: Zabal, adnatuak, beix krema koloretik marroi-oliba ilunera doan kolorekoak, ertz krenulatua, zurixka.

Hanka: 60 mm arteko garaierakoa eta 5 mm arteko diametrokoa, zilindrikoa, oinarria erraboildun samarra, zahartzean fistulosua; marroi-oliba antzeko koloretik marroi-gorrixkara oinarritik, fibrila zurixkekin, goialdean pruinarekin.

Haragia: Urria, krema-marroi kolorekoa, usain ez oso nabarmena, pixka bat errefauarena, zaporea gozotik apur bat mikatzeraino.

 Jangarritasuna 
Interes gastronomikorik gabea.

 Nahasketa arriskua 
Naucoria generoko espezieak, gehienetan, onddo txikiak dira, eta ia guztiak haltzen azpian hazten dira. Baliteke habitat berean hiru edo lau espezie egotea, eta, gainera, batzuk besteekin nahastuta. Mikroskopioa behar da bereizteko.

 Sasoia eta lekua 
Udan eta udazkenean, Alnus glutinoa zuhaitzak dauden ibaiertzetako basoetan. Ez da oso ohikoa.

 Banaketa eremua 
Kanada, Ameriketako Estatu Batuak, Europa, Errusia, Zeelanda Berria.

 Erreferentziak 

 Kanpo estekak 

Kategoria:Naucoria
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak
Kategoria:Zeelanda Berriko onddoak